1969

**1969** var eit år i 1960-åra.
## Hendingar
### Utlandet
* 10. januar: Sverige godkjende Nord-Vietnam.
* 15. januar: Sovjetunionen skaut opp Sojuz 5.
* 16. januar: I Praha brende Jan Palach seg til døden i protest mot den sovjetiske okkupasjonen av Tsjekkoslovakia.
* 20. januar: Richard M. Nixon tok over som president i USA. 
* 24. januar: Spania innførte unntakstilstand etter studentdemontrasjonar.
* 3. februar: Yasir Arafat vart leiar av PLO.
* 2. mars: Sovjetiske og kinesiske styrkar gjekk til regulær strid langs grenseelva Usuri.
* 16. mars: 155 menneske omkom då eit venezuelansk DC-9 like etter avgang styrtar i eit bustadområde i Maracaibo.
* 1.-24. april: Kinas kommunistiske parti avvikla sin 9. kongress.
* 17. april: Gustáv Husák tok over som fyrstesekretær for kommunistpartiet i Tsjekkoslovakia, då Alexander Dubcek vart fjerna frå stillinga.
* 25. mai: Thor Heyerdahl sin «Ra I»-ekspedisjon la ut frå Safi i Marokko.
* 15. juni: Georges Pompidou vart ny president i Frankrike etter Charles de Gaulle.
* 20. juni: Rhodesia vedtok ei ny grunnlov med rasedeling.
* 16. juli: Romskipet Apollo 11 vart skote opp frå Cape Kennedy i Florida.
* 18. juli: Mannskapet på «Ra I» forlte i åpen sjø
* 20. juli: Astronautane Neil Armstrong og Buzz Aldrin landar på Månen ombord i landingsfartyet «Eagle» som dei aller fyrste menneska, (21:17:40 norsk tid).
* 21. juli: Neil Armstrong vart det fyrste menneske som sette sin fot på månen (03:56 norsk tid).
* 14. august: Den britiske hæren vart sett inn for å stoppe gatekampar mellom katolikkar og protestantar i Belfast.
* 15. august: Woodstock-festivalen opna.
* 1. september: Oberst Muammar al-Gaddafi tok makta i Libya gjennom statskupp.
* 22. september: 13 menneske i Danmark og Sverige omkom i eit stomvêr, også i Rogaland gjorde uveret stor skade.
* 19. november: Apollo 12 gjennomførte den andre bemanna månelandinga
* 10. desember: Ein storstreik i Kiruna lammar drifta ved malmfelta i Nord-Sverige

### Noreg
* 7. februar: Avisa Klassekampen kom ut med sitt fyrste nummer.
* 8. mars: Sju menneske omkom i eit snøras i Skårdalen i Oppdal.
* 23. mars: Per Lønning vart innsett som biskop i det nyoppretta Borg bispedømme.
* 6. april: Åtte personar frå same familien omkom då bilen deira kolliderte med toget ved Darbu stasjon.
* 22. april: Lova om ni-årig obligatorisk grunnskule vart vedteken i Odelstinget. Grunnskolen blir 9-årig.
* 1. mai: Seks menneske omkom då eit to-motors privatfly styrta i Drammen.
* 14. mai: Bybrann i Tromsø, fire kvartal lagt i oske.
* 13. juni: Lagtinget vedtok, med 18 mot 16 røyster, ei skattelov med 20% meirverdiavgift, såkalla moms.
* 17. juni: Stortinget vedtok med 108 mot 21 røyster å gje Oslo lysverker løyve til den mest omfattande utbygginga av vassdraga i Aurlandsdalen.
* 31. juli: Ni av 39 ombord i bulkskipet «Wenny» av Bergen omkom då skipet sokk i Norskehavet vest for Andøya, på veg til Mo i Rana med ein kollast frå Svalbard.
* 27. august: Noregs tre fyrste distriktshøgskular; Rogaland distriktshøgskole i Stavanger, Møre og Romsdal distriktshøgskole i Molde og Agder distriktshøgskole i Kristiansand, vart offisielt opna.
* 8. september: Stortingsvalet 1969. Regjeringskoalisjonen Høgre, Kristeleg Folkeparti, Senterpartiet og Venstre beheldt fleirtalet på Stortinget med 76 mandat. Arbeiderpartiet gjekk fram til 74 mandat.
* 26. september: Regjeringa innførte prisstopp på ei rekke varer og tenester.
* 20. november: Alle seks ombord på sandskuta «Sandbjørn» omkom då ho kantra og sokk utanfor Obrestad fyr på Jæren.
* 10. desember: Seks av dei elleve fiskarane ombord i linebåten «Ulstein 2» omkom då båten grunnstøytte i Rundesundet på Sunnmøre.
* 23. desember: Oljeselskapet Phillips Petroleum Company gjer kjent det aller fyrste oljefunnet i den norske delen av Nordsjøen
* Birger Hatlebakk grunnla Moxy.

## Fødde

* 3. januar: Michael Schumacher, tysk raserbilsjåfør
* 13. januar: Stefania Belmondo, italiensk langrennsløper
* 10. februar: Linda Eide, norsk journalist
* 12. februar: Steve Backley, britisk spydkastar
* 24. mars: Stephan Eberharter, austerriksk alpinist
* 20. april: Felix Baumgartner, austerriksk fallskjermhoppar
* 24. mai: Erlend Loe, norsk forfattar
* 1. juni: Siv Jensen, norsk politiker
* 24. juni: Sissel Kyrkjebø, norsk songar
* 26. juni: Geir Moen, norsk friidrettsutøvar
* 23. juli: Stéphane Diagana, fransk friidrettutøvar
* 6. august: Elliott Smith, amerikansk musikar og låtskrivar
* 11. august: Atle Antonsen, norsk skodespelar
* 1. september: Henning Berg, norsk fotballspelar og -trenar
* 2. oktober: Trine Skei Grande, norsk politikar
* 22. november: Katrin Krabbe, tysk friidrettstutøvar
* 28. november: Hanne Ørstavik, norsk forfattar
* 29. november: Anniken Huitfeldt, norsk politikar
* 3. desember: Halvard Hanevold, norsk skiskyttar
* 11. desember: Viswanathan Anand, indisk sjakkspelar
* 20. desember: Kenji Ogiwara, japansk kombinertrennar
* 25. desember: Fred Børre Lundberg, norsk kombinertrennar
* 31. desember: Are Kalvø, norsk forfattar og programskapar

## Døde

* 11. januar: Lars Berg, norsk forfattar
* 24. februar: Johan B. Hjort, norsk jurist og politikar
* 28. mars: Dwight D. Eisenhower, USA-amerikansk president 
* 19. mai: Coleman Hawkins, USA-amerikansk saksofonist
* 1. juni: Ivar Ballangrud, norsk skøyteløpar 
* 3. juli: Brian Jones, britisk musikar
* 5. juli: Walter Gropius, tysk arkitekt
* 11. august: Egil Hjorth-Jenssen, norsk skodespelar
* 17. august: Ludwig Mies van der Rohe, tysk arkitekt
* 3. september: Hồ Chí Minh, statsleiar i Nord-Vietnam
* 26. september: Rikard Berge, norsk folkeminnegranskar
* 12. oktober: Sonja Henie, norsk kunstløpar og filmskodespelar